EH BILDU talde parlamentarioari atxikitako foru parlamentari Domingo González Martínez jaunak idatziz erantzuteko galdera egin du, jakiteko zer kostu izan duen Muface, Mugegu eta Isfaseko afiliatu edo onuradunei COVID-19a dela-eta Osasunbidea-NOZen emandako osasun arretak (11-23/PES-00196). Hona Nafarroako Gobernuko Osasun kontseilariak ematen duen informazioa: 
Zer kostu eragin dio Osasunbidea-NOZi Muface, Mugegu eta Isfaseko afiliatu edo onuradunei COVID-19a dela-eta Osasunbidea-NOZen emandako osasun-arretak?
Mutuetako afiliatuei edo onuradunei Osasunbidea-Nafarroako Osasun Zerbitzuan Covid19agatik emandako arretaren kostua honako hau izan da:
2020. urtea:
643.653 euro
2021. urtea:
751.583 euro
2022. urtea:
437.667 euro
Kostuen kalkuluan honako hauek sartzen dira: ospitaleratzeak, larrialdiak, oinarrizko osasun laguntzak emandako arreta eta COVID probaren PCRak.
Fakturatu ote zaie osasun-arreta kasuan kasuko mutuei edo aseguru-enpresei?
Bai.
Salbuespen gisa aipatu behar da, COVID pandemian, COVID txertoengatik Oinarrizko Osasun Laguntzaren eremuan emandako arretek irizpide epidemiologikoa zutela, eta ahalik eta pertsona gehien erakarri eta immunizatzeko helburuarekin, kontzeptu hori ez zitzaiola fakturatu funtzionarioen mutualitateetako bati ere, ezta IMQ konpainiari ere, arretaren bitarteko arduraduna den aldetik. 
Uko egin ote dio mutua edo aseguru-etxe horietakoren batek fakturazioa ordaintzeari? Zenbatek eta zenbatekoak dira kobratu gabeko fakturak?
Ez zaio emandako fakturak ordaintzeari uko egin.
IMQri (mutualisten arretaren azken arduraduna) eta mutualitateei igorritako faktura guztiak kobratu dira.
Hori guztia jakinarazten dizut, Nafarroako Parlamentuko Erregelamenduaren 215. artikulua betez.

